หุ้น 9 เดือนกำไรโตเกิน 1,000%
ในการทำธุรกิจนั้นทุกบริษัทจะมุ่งเน้นเรื่องการสร้างผลกำไรที่ยั่งยืน และอยู่ในลักษณะรากฐานความมั่นคงอย่างมีประสิทธิภาพทั้งที่มีโอกาสและอุปสรรคที่ต้องเผชิญโดยไม่สามารถหลีกเลี่ยงได้ แต่ด้วยวัฏจักรที่บริษัทต้องดำเนินการต่อไป คือ การทำอย่างไรก็ได้ให้บริษัทมีกำไรอยู่อย่างต่อเนื่อง ซึ่งเรื่องนี้มักเป็นเรื่องยาก และคงเป็นปัญหาต่อบริษัทโดยส่วนใหญ่ เพราะทุกอย่างเป็นอนิจจัง
20 พ.ย. 2559

–เส้นทางนักลงทุน–
 
ในการทำธุรกิจนั้นทุกบริษัทจะมุ่งเน้นเรื่องการสร้างผลกำไรที่ยั่งยืน และอยู่ในลักษณะรากฐานความมั่นคงอย่างมีประสิทธิภาพทั้งที่มีโอกาสและอุปสรรคที่ต้องเผชิญโดยไม่สามารถหลีกเลี่ยงได้ แต่ด้วยวัฏจักรที่บริษัทต้องดำเนินการต่อไป คือ การทำอย่างไรก็ได้ให้บริษัทมีกำไรอยู่อย่างต่อเนื่อง ซึ่งเรื่องนี้มักเป็นเรื่องยาก และคงเป็นปัญหาต่อบริษัทโดยส่วนใหญ่ เพราะทุกอย่างเป็นอนิจจัง
“ข่าวหุ้นธุรกิจ” มีการเลือกสรรหลักทรัพย์ในตลาด SET และตลาด mai ที่มีความสามารถในการทำกำไร ในช่วง 9เดือนแรกปี 2559 ที่มีกำไรขยับขึ้นมาแล้วมีการเปลี่ยนแปลงเกิน 1,000% จากงวด 9 เดือนของปี 2558 มาให้นักลงพิจารณาต่อการลงทุน
เนื่องด้วยผลประกอบการออกมาอีก มักเป็นเสาเข็มที่ดีต่อตัวบริษัทในทางตรง เพราะการที่นักลงทุนจะเข้าลงทุนประการแรกคือบริษัทที่ผลประกอบการออกมาแข็งแกร่งส่วนปัจจัยอื่นๆ ค่อยตามมา
สำหรับบริษัทที่สามารถทำกำไรในงวด 9 เดือนแรกเกิน 1,000% อาทิ บริษัท วินเทจ วิศวกรรม จำกัด (มหาชน) หรือ VTE รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 27.95 ล้านบาท หรือ  0.03 บาทต่อหุ้น เพิ่มขึ้น 16,445.03% จากงวดเดียวกันของปีก่อนขาดทุน 0.17 ล้านบาท หรือ 0.00 บาทต่อหุ้น โดยนอกจากกิจการจะมีรายได้จากธุรกิจรับเหมางานก่อสร้างและงานระบบวิศวกรรมที่เป็นธุรกิจเดิมแล้วกิจการเริ่มรับรู้รายได้จากธุรกิจก่อสร้างโรงไฟฟ้าพลังงานแสงอาทิตย์ในประเทศฟิลิปปินส์ผ่านบริษัทย่อยเข้ามา อีกทั้งมีสัดส่วนกำไรขั้นต้นจากธุรกิจรับเหมาก่อสร้างสูงขึ้น  
บริษัท บิสซิเนสอะไลเม้นท์ จำกัด (มหาชน) หรือ BIZ รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 69.60 ล้านบาท หรือ 0.25 บาทต่อหุ้น เพิ่มขึ้น 2,640.18% จากงวดเดียวกันของปีก่อนขาดทุน 2.74 ล้านบาท หรือ 0.27 บาทต่อหุ้น เหตุจากแรงหนุนจากช่วงไตรมาส 3 บริษัทมีการรับรู้รายได้จากการส่งมอบงาน 3 โครงการ ตามกำหนดการส่งมอบงานที่บริษัทได้เคยวางแผนไว้ ซึ่งได้แก่ งานโครงการลูกค้ารายโรงพยาบาลสวรรค์ประชารักษ์ มูลค่า 72.43 ล้านบาท งานโครงการลูกค้ารายโรงพยาบาลมะเร็งลพบุรี มูลค่า 143.93 ล้านบาท และงานโครงการลูกรายโรงพยาบาลมะเร็งชลบุรี มูลค่า 108.88 ล้านบาท
บริษัท เค.ซี. พร็อพเพอร์ตี้ จำกัด (มหาชน) หรือ KC รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 72.86 ล้านบาท หรือ 0.08 บาทต่อหุ้น เพิ่มขึ้น 2,617.52% จากงวดเดียวกันของปีก่อนขาดทุน 2.89 ล้านบาท หรือ 0.00 บาทต่อหุ้น โดยกำไรที่เพิ่มขึ้นเกิดจากในไตรมาส 3 บริษัทมีกำไรจากการขายที่ดินรอการพัฒนา 70 ล้านบาท ขณะที่ค่าใช้จ่ายในการขายและบริหารลดลง 
บริษัท บีจีที คอร์ปอเรชั่น จำกัด (มหาชน) หรือ BGT รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 33.27 ล้านบาท หรือ 0.09 บาทต่อหุ้น เพิ่มขึ้น 1,351.11% จากงวดเดียวกันของปีก่อน 2.29 ล้านบาท หรือ 0.01 บาทต่อหุ้น เป็นผลจากรายได้รวมเพิ่มขึ้นเพราะบริษัทได้นำเสนอสินค้าที่มีความหลากหลายมากยิ่งขึ้น
บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON  รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 267.62 ล้านบาท หรือ 0.24 บาทต่อหุ้น เพิ่มขึ้น 1,271.37% จากงวดเดียวกันของปีก่อนขาดทุน 22.85 ล้านบาท หรือ 0.02 บาทต่อหุ้น สาเหตุจากรายได้จากการให้เช่าและบริการที่เกี่ยวข้องเพิ่มขึ้น และบริษัทมีกำไรจากการขายเงินลงทุนใน Property funds และมีกำไรที่รับรู้เพิ่มเติมจากการขายอสังหาริมทรัพย์เพิ่มขึ้น
บริษัท ชีวาทัย จำกัด (มหาชน) หรือ CHEWA รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 71.28 ล้านบาท หรือ 0.11 บาทต่อหุ้น เพิ่มขึ้น 1,203.41% จากงวดเดียวกันของปีก่อนขาดทุน 6.46 ล้านบาท หรือ 0.02 บาทต่อหุ้น เป็นผลจากบริษัทมีรายได้จากการขายอสังหาริมทรัพย์เพิ่มขึ้น โดยปัจจัยหลักมาจากการรับรู้รายได้ของโครงการคอนโดมิเนียม 2 โครงการใหม่ ได้แก่ โครงการฮอลล์มาร์ค แจ้งวัฒนะ และโครงการฮอลล์มาร์ค งามวงค์วานอย่างต่อเนื่อง อีกทั้ง บริษัทมีรายได้จากการให้เช่าโรงงานและค่าบริการเพิ่มขึ้น
บริษัท สหโมเสคอุตสาหกรรม จำกัด (มหาชน) หรือ UMI รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 128.48 ล้านบาท หรือ 0.15 บาทต่อหุ้น เพิ่มขึ้น 1,170.81% จากงวดเดียวกันของปีก่อนขาดทุน 12 ล้านบาท หรือ 0.01 บาทต่อหุ้น เหตุจากค่าใช้จ่ายในการขายลดลง
บริษัท คราวน์ เทค แอดวานซ์ จำกัด (มหาชน) หรือ AJD รายงานผลการดำเนินงานงวด 9 เดือน สิ้นสุดวันที่ 30 กันยายน 2559 บริษัทมีกำไรขยับขึ้นมาอยู่ที่ 309.81 ล้านบาท หรือ 0.08 บาทต่อหุ้น เพิ่มขึ้น 1,108.29% จากงวดเดียวกันของปีก่อน 25.64 ล้านบาท หรือ 0.01 บาทต่อหุ้น  โดยสาเหตุหลักที่เพิ่มขึ้นมาจากรายได้จากการขาย 534.55 ล้านบาท รายได้จากการบริการ 60.97 ล้านบาท และรายได้ดอกเบี้ยจากการขายผ่อนชำระจำนวน 62.25 ล้านบาท ซึ่งเป็นผลมาจากการขยายจำนวนตู้เติมเงินออนไลน์ได้ตามเป้าหมาย
นี่เป็นเพียงข้อมูลส่วนหนึ่งของบริษัทที่มีกำไรเพิ่มขึ้นจากช่วงเดียวกันของปีก่อน แต่อย่างไรก็ตามยังมีบริษัทที่ยังทำผลงานเติบโตอย่างกระฉูดออกมาให้เชยชม
งานนี้ยังต้องติดตามกันต่อไป …. 
…
ผลการดำเนินงานงวด 9 เดือนแรกปี 2559 ของบริษัทจดทะเบียนในตลาดหลักทรัพย์ที่กำไรสุทธิมีการเปลี่ยนแปลงเกิน 1,000%
 
 
 